《千秋岁》
清代·陆求可

红妆仙子。花貌何须洗。风流常占风波里。分香原不惜，解语应如此。

更无数，青衣翠袖环相倚。

缥缈云成绮。玉树歌声美。摇白羽，临秋水。能容佛子咒，不禁鸳鸯戏。

凝望处，若耶溪女船来矣。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。